Izdelajte preprosto družabno igro iz leskovih palic, vejic …

Izbirajte med nalogo A in nalogo B

Naloga A: METANJE KROGOV

Gradivo: ena debelejša lesena palica, nekaj tanjših palic iz različnih grmov (rumeni dren, leska …)

Orodje, pripomočki: mala ročna/sadjarska žaga, sadjarske škarje

Varnost: Poskrbite za svojo varnost in varnost bližnjih.

Mlajši učenci delate pod nadzorom.

Napotki za izdelavo:

* iz tanjših vej naredite kroge premera približno 15 cm (lahko poskusite z različno velikimi krogi)
* debelejšo palico odžagate 40-50 cm dolgo, na eni strani jo stanjšajte – prosite za pomoč starše
* poiščite primeren kotiček, zapičite palico v zemljo in igra se lahko prične

Pravila si sami postavite. Določite število točk npr. če pade obroč čez palico so 4 točke; če se obroč nasloni na palico sta dve točki, če pade obroč v bližino je 1 točka.

Določite število metov.

Tekmovalci naj iz določene razdalje (od točke metanja do palice od 3 do 3,5 m) mečejo obroče na palico in skušajo čim večkrat zadeti. Vsi tekmovalci imajo enako število poskusov. Nato se točke seštejejo.

*Naloga za razmislek:* Zakaj se vse vrste vej ne dajo oblikovati v krog? Kaj je temu vzrok?

Naloga B: KRIŽCI IN KROŽCI

Izdelajte preprosto družabno igro za na tla (4 x4 polja) ali za na mizo. Pomagajte si s sliko.

Napotki za izdelavo:

* iz tanjših vej naredite majhne kroge
* narežite nekaj enakih kosov za križce, povežite jih z vezico ali z vrvjo ali zlepite s silikonski lepilom
* pripravite še daljše palice, da naredite polja za razmejitev



Naloga za razmislek: Zakaj se vse vrste vej ne dajo oblikovati v krog? Kaj je temu vzrok?